CELEX: 62020CA0714
Language: sk
Date: 2022-05-12 00:00:00
Title: Vec C-714/20: Rozsudok Súdneho dvora (šiesta komora) z 12. mája 2022 (návrh na začatie prejudiciálneho konania, ktorý podal Commissione tributaria provinciale di Venezia – Taliansko) – U.I. Srl/Agenzia delle dogane e dei monopoli – Ufficio delle dogane di Venezia (Návrh na začatie prejudiciálneho konania – Colná únia – Daň z pridanej hodnoty (DPH) – Smernica 2006/112/ES – Článok 201 – Osoby povinné platiť daň – DPH pri dovoze – Colný kódex Únie – Nariadenie (EÚ) č. 952/2013 – Článok 77 ods. 3 – Solidárna zodpovednosť nepriameho colného zástupcu a dovážajúcej spoločnosti – Clo)

27.6.2022   
            
            
               SK
            
            
               Úradný vestník Európskej únie
            
            
               C 244/9
            
         
      Rozsudok Súdneho dvora (šiesta komora) z 12. mája 2022 (návrh na začatie prejudiciálneho konania, ktorý podal Commissione tributaria provinciale di Venezia – Taliansko) – U.I. Srl/Agenzia delle dogane e dei monopoli – Ufficio delle dogane di Venezia
      (Vec C-714/20) (1)
      
      (Návrh na začatie prejudiciálneho konania - Colná únia - Daň z pridanej hodnoty (DPH) - Smernica 2006/112/ES - Článok 201 - Osoby povinné platiť daň - DPH pri dovoze - Colný kódex Únie - Nariadenie (EÚ) č. 952/2013 - Článok 77 ods. 3 - Solidárna zodpovednosť nepriameho colného zástupcu a dovážajúcej spoločnosti - Clo)
      (2022/C 244/11)
      Jazyk konania: taliančina
      
         Vnútroštátny súd, ktorý podal návrh na začatie prejudiciálneho konania
      
      Commissione tributaria provinciale di Venezia
      
         Účastníci konania pred vnútroštátnym súdom
      
      
         Žalobkyňa: U.I. Srl
      
         Žalovaný: Agenzia delle dogane e dei monopoli – Ufficio delle dogane di Venezia
      
         Výrok rozsudku
      
      
                  1.
               
               
                  Článok 77 ods. 3 nariadenia Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie, sa má vykladať v tom zmysle, že podľa tohto jediného ustanovenia má nepriamy colný zástupca zaplatiť len príslušné clo za tovar, na ktorý podal colné vyhlásenie, a nie aj daň z pridanej hodnoty pri dovoze za ten istý tovar.
               
            
                  2.
               
               
                  Článok 201 smernice Rady 2006/112/ES z 28. novembra 2006 o spoločnom systéme dane z pridanej hodnoty sa má vykladať v tom zmysle, že solidárnu zodpovednosť nepriameho colného zástupcu a dovozcu za zaplatenie dane z pridanej hodnoty pri dovoze nemožno uplatniť v prípade neexistencie vnútroštátnych ustanovení, ktoré ho výslovne a jednoznačne určujú alebo uznávajú ako osobu, ktorá má zaplatiť túto daň.
               
            
         (1)  Deň podania: 24.12.2020.